Norsk OL-rytter forstår «sjanseløs-stempelet»
Løypa er nemlig av den knallharde sorten. Derfor prater ingen om Norge foran rittet Favoritter er store navn som Chris Froome, Vincenzo Nibali og Alejandro Valverde. VG møtte den norske kvartetten i utøverlandsbyen i Rio de Janeiro i 22-tiden norsk tid torsdag.Konfrontert med at mange anser dem for å være sjanseløse, smiler Vegard Stake Laengen: – Det er sant at mange gjør det. Og det skjønner jeg godt. Det betyr at vi kan ha senkede skuldre og gamble litt. Går det ikke, så går det ikke. Da har vi iallfall prøvd. Han og Sven Erik Bystrøm er hjelperyttere for Edvald Boasson Hagen og Lars Petter Nordhaug på lørdag. Oversikt: Dette skjer i OL fredag Både Bystrøm og Stake Laengen ser for seg en mulig rolle i et tidlig brudd i OL-løpet. Når VG spør Edvald Boasson Hagen hva som må til for at Norge skal ta en medalje, svarer han spøkefullt at «løypa må bli flatere», før han blir mer alvorlig: – Vi står på startstreken og har sånn sett en sjanse. Men realiteten er at vi ikke har veldig store muligheter. Løypa er for klatrere og de med god punch. Nordhaug fikk deretter samme spørsmål: – Én eller flere av oss må ha en sinnssyk bra dag formmessig, vi må treffe godt taktisk, og de andre må feile på sin taktikk. – Er det «mission impossible»? – Nei, det er det ikke. Det har vi sett i mange andre ritt: at det kan komme vinnere man ikke forventer, sier Nordhaug. Lørdagens ritt har både start og mål på stranden Copacabana i Rio de Janeiro. I løpet av snaut 240 kilometer, skal rytterne sykle to ulike rundtløyper. Den siste er klart tøffest, og kommer til å skille rytterne. Nibali og Valverde har begge brukt Tour de France som ren oppkjøring til lørdagens ritt. Så du denne? Heiberg taus om Russisk storinnrykk i OL Internasjonale spillselskaper ga torsdag 100 ganger innsatsen tilbake dersom Nordhaug eller Boasson Hagen skulle vinne rittet. – Den oddsen tror jeg faktisk er riktig, smiler Sven Erik Bystrøm til VG idet solen går ned bak fjellene over Rio. – En topp ti-plassering hadde vært veldig bra. Det er alltid håp om medalje, og det er fint med sykkel som idrett: Selv om man ikke forventer medalje, så har man alltids en sjanse. Det er mange usikkerhetsmomenter, mener Stake Laengen.
De norske sykkelrytterne i OL ville ikke satset hus og hjem på at noen av dem tar medalje i lørdagens landeveisritt i Brasil. Tvert imot.